ત્રણ વર્ષ બાદ પણ એમીની કરિયર યોગ્ય દિશામાં આગળ વધી શકી નથી, કેમ કે બોલિવૂડમાં હરીફાઈ વધી ગઈ છે. એમી કહે છે, ”આજે કોમ્પિટિશન ક્યાં નથી? તમે કોઈ પણ જગ્યાએ જાવ, તમારે આ વસ્તુનો સામનો તો કરવો જ પડશે. મને મુંબઈ અને બોલિવૂડ ખૂબ સારાં લાગ્યાં અને હું અહીં રહીને હરીફાઈનો ભાગ બનવા ઇચ્છું છું. મને બોલિવૂડમાં ખૂબ જ સારો માહોલ મળ્યો છે અને એ જ કારણ છે કે હું આજે પણ અહીં છું. આગળ પણ અહીં જ રહીશ. હું હવે સમજી ચૂકી છું કે જો તમે ગ્લેમર વર્લ્ડમાં હો તો તમારે જાતજાતની અફવાઓનો સામનો કરવો પડે છે. હવે મને તેની આદત પડી ગઈ છે.”